Man sterf ná motor by krans afstort, in see belandFoto: NSRI Bruce Davidson, die Nasionale Seereddingsinstituut (NSRI) se stasiebevelvoerder by Bakoven, het gesê die man het vermoedelik vroeg Vrydagoggend op Victoriaweg in die rigting van Houtbaai gery toe die motor by die krans afgestort en in die see beland het. Volgens Davidson was die man vasgekeer in die wrak wat tussen rotse in die vlakwater gelê het. Die man is op die toneel dood verklaar. Hy het gesê geen ander mense is in of naby die wrak gevind nie. Die polisie ondersoek die saak. Foto: NSRI